LĪGUMS

(Par transportlīdzekļu smērvielu, tehnisko šķidrumu un piederumu iegādi)

*Rīgā, līguma datums ir pēdējā pievienotā droša elektroniskā paraksta un tā laika zīmoga datums*

**Rīgas valstspilsētas pašvaldības policija (**turpmāk **– Pasūtītājs),** tās priekšnieka **Jura Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikuma Nr. 39 “Rīgas valstspilsētas pašvaldības policijas nolikums” 12. punktu no vienas puses, un

**SIA “VA MOTORS”**,reģistrācijas Nr. 40003373634 (turpmāk – **Izpildītājs**), tās valdes priekšsēdētāja **\_\_\_\_\_\_\_\_\_** personā, kurš rīkojas, pamatojoties uz sabiedrības statūtiem, no otras puses,

bet katrs atsevišķi un abi kopā saukti – **Puses**, pamatojoties uz Pasūtītāja Nodrošinājuma pārvaldes priekšnieka 2023. gada 28. novembra ziņojumu Nr. RPP-23-1945-dv, noslēdz šo līgumu (turpmāk – **Līgums**):

1. **Līguma priekšmets**
	1. Piegādātājs apņemas piegādāt, bet Pasūtītājs pieņemt un apmaksāt transportlīdzekļu smērvielas, tehniskos šķidrumus un auto piederumus (turpmāk – **Prece**) saskaņā ar Līguma pielikumu “Tehniskā specifikācija–Finanšu piedāvājums” un Līguma noteikumiem.
	2. Pasūtītājam ir tiesības Līguma ietvaros pasūtīt un iegādāties arī cita veida piederumus, kas nav minētas Līguma pielikumā “Tehniskā specifikācija-Finanšu piedāvājums”.
	3. Pasūtītājam ir tiesības pēc nepieciešamības pasūtīt nepieciešamās Preces vajadzīgā apjomā piešķirtā budžeta līdzekļu apmērā.
2. **Līguma summa**
	1. Līguma summa bez pievienotās vērtības nodokļa (turpmāk – **PVN**) ir **EUR 8 250,00** (astoņi tūkstoši divi simti piecdesmit *euro*, 00 centi). 21% PVN Līguma summai ir **EUR 1 732,50** (viens tūkstotis septiņi simti trīsdesmit divi *euro*, 50 centi). **Kopējā Līguma summa ar PVN ir EUR 9 982,50** (deviņi tūkstoši deviņi simti astoņdesmit divi *euro*, 50 centi),
	2. Preces cena ietver visus ar tās pārdošanu un piegādi Pasūtītājam saistītos izdevumus.
	3. Līguma summa Līguma darbības laikā nevar tikt pārsniegta.
	4. Preces cena Līguma darbības laikā nevar tikt paaugstināta.
	5. Preces cenas paaugstināšana var būt par iemeslu Līguma izbeigšanai.
3. **Preces piegādes kārtība, termiņi un garantijas**
	1. Pasūtītājs pasūta Preci pēc vajadzības izmantojot pieejamos sakaru līdzekļus. Pasūtītājs Līguma darbības laikā var neveikt Preces pasūtījumu par visu Līguma 2.1. punktā norādīto Līguma summu.
	2. Piegādātājs veic pasūtītās Preces piegādi Pasūtītājam adresē Viestura prospekts 17/1, Rīga, ne vēlāk kā 5 (piecu) darba dienu laikā no pasūtījuma saņemšanas brīža.
	3. Prece pēc daudzuma un kvalitātes tiek pieņemta-nodota atbilstoši Preces pavaddokumentiem un Līguma noteikumiem.
	4. Prece tiek uzskatīta par piegādātu un pieņemtu no brīža, kad Pasūtītājs ir parakstījis Preces pavaddokumentu. Pavaddokumentu no Pasūtītāja puses ir tiesīgs parakstīt Pasūtītāja Transporta nodrošinājuma nodaļas darbinieks.
	5. Pasūtītājs nepieņem Preci, ja tai tiek konstatēti trūkumi, defekti vai neatbilstība Līguma noteikumiem.
	6. Piegādātāja pienākums ir ne vēlāk kā 5 (piecu) darba dienu laikā pēc pretenziju saņemšanas no Pasūtītāja par saviem līdzekļiem novērst trūkumus Precei vai vienoties ar Pasūtītāju par trūkumu novēršanas kārtību.
4. **Norēķinu kārtība**
	1. Samaksa par piegādāto Preci tiek veikta, pamatojoties uz abu Pušu parakstītu Preces pavadzīmi un Piegādātāja iesniegto rēķinu Pasūtītājam. Pasūtītājs neapmaksā rēķinu, ja Preces pieņemšanas brīdī Precei tiek konstatēti trūkumi, bojājumi vai neatbilstība Līguma noteikumiem.
	2. Piegādātājs rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – **elektroniskais rēķins**), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas Nr.: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle;**

**SWIFT kods: RIKOLV2X;**

**Konts: LV41RIKO 0021800014010;**

**RD iestāde: Rīgas valstspilsētas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Piegādātājs iesniedz Pasūtītājam, izvēloties vienu no rēķina piegādes veidiem:
		1. izveido programmatūru datu apmaiņai starp Piegādātājs norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portālā http://[www.eriga.lv](http://www.eriga.lv), sadaļā “Rēķinu iesniegšana” .
	2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	4. Piegādātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	5. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
1. **Pušu tiesības un pienākumi**
	1. Pasūtītājam ir tiesības saņemt kvalitatīvu Preci.
	2. Pasūtītājs ir tiesīgs izvirzīt pretenzijas par Preces kvalitāti.
	3. Pasūtītāja pienākums ir pieņemt Līgumam atbilstošu Preci un to apmaksāt.
	4. Piegādātāja pienākums ir Līgumā noteiktajā termiņā piegādāt, izkraut un nodot Preci Pasūtītājam, ievērojot Līguma noteikumus.
	5. Piegādātāja pienākums ir nodrošināt Preces kvalitāti.
	6. Piegādātājam ir tiesības saņemt samaksu par Preci Līgumā noteiktajā termiņā.
2. **Atbildība**
	1. Piegādātājs ir atbildīgs par Līgumā noteikto Preces kvalitātes prasību ievērošanu, kā arī par kvalitātes prasību ievērošanu, kādas ir noteiktas ar Latvijas Republikas normatīvajiem aktiem, un par šo prasību neievērošanu atbild Līgumā un Latvijas Republikas normatīvajos aktos paredzētajā kārtībā.
	2. Līguma 3.2. un 3.6. punktā noteikto Piegādātāja pienākumu izpildes termiņu neievērošanas gadījumā Pasūtītājs ir tiesīgs prasīt no Piegādātāja līgumsoda samaksu 1% (viena procenta) apmērā no Preces pasūtījuma summas par katru kavējuma dienu, bet ne vairāk kā 10% (desmit procentiem) no Preces pasūtījuma summas.
	3. Pasūtītājs ir atbildīgs par norēķina termiņa ievērošanu un kavējuma gadījumā Piegādātājs ir tiesīgs prasīt no Pasūtītāja līgumsoda samaksu 1% (viena procenta) apmērā no kavētās norēķina summas par katru kavējuma dienu, bet ne vairāk kā 10% (desmit procentiem) no kavētās norēķina summas.
	4. Līgumsodu samaksa neatbrīvo Puses no savu pienākumu izpildes.
	5. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvajos aktos paredzētajā kārtībā pilnā apmērā.
	6. Ja Līgums tiek izbeigts Piegādātāja vainas dēļ saskaņā ar Līguma 8.4.1., 8.4.2. un/vai 8.4.3. punktu, Pasūtītājs no Piegādātāja ir tiesīgs prasīt līgumsodu 10% (desmit procenti) apmērā no kopējās Līguma summas.
	7. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus puses nevarēja ne paredzēt, ne novērst saprātīgiem līdzekļiem.
3. **Strīdu izskatīšanas kārtība**
	1. Visas domstarpības un strīdus, kas skar Līgumu, Puses izskata pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai tiesā saskaņā ar spēkā esošajiem Latvijas Republikas normatīvajiem aktiem.
	3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
4. **Līguma darbības termiņš un izbeigšana**
	1. Līgums stājas spēkā 2023. gada 30. decembrī un ir spēkā 1 (vienu) gadu, ņemot vērā Līguma 8.2. punktā norādīto nosacījumu.
	2. Līguma darbības termiņš automātiski izbeidzas, līdzko tiek sasniegta Līguma 2.1. punktā noteiktā Līguma summa.
	3. Puses vienojas, ka Līgumu var izbeigt pirms termiņa ar Pušu rakstisku vienošanos vai izbeigt vienpusējā kārtā, brīdinot otru Pusi vismaz 1 (vienu) mēnesi pirms paredzētā Līguma izbeigšanas laika.
	4. Pasūtītājs, ar rakstisku paziņojumu, ir tiesīgs Līgumu izbeigt nekavējoties šādos gadījumos:
		1. ja Pasūtītāju neapmierina Preces kvalitāte, jo tā neatbilst Līguma noteikumiem;
		2. ja Piegādātājs vēlas paaugstināt Preces cenu;
		3. ja Piegādātājs vairāk kā 3 (trīs) reizes ir veicis Preces trūkumu novēršanu, pamatojoties uz Pasūtītāja iesniegtajām pretenzijām par Preces kvalitātes neatbilstību Līguma nosacījumiem;
		4. ja Piegādātājs pasludināts par maksātnespējīgu;
		5. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Piegādātāja saimnieciskā darbība.
	5. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
	6. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5. **Papildus noteikumi**
	1. Jebkuri Līguma grozījumi noformējami rakstveidā un pēc abu Pušu parakstīšanas pievienojami Līgumam kā neatņemama tā sastāvdaļa.
	2. Jautājumi, kas nav atspoguļoti Līgumā, tiek izskatīti atbilstoši spēkā esošajiem Latvijas Republikas normatīvajiem aktiem.
	3. Puses apņemas nekavējoties informēt viena otru par savu rekvizītu maiņu.
	4. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
	5. Līgums sastādīts uz 5 (piecām) lapām ar pielikumu “Tehniskā specifikācija-Finanšu piedāvājums”, 1 (viena) datne.
6. **Pušu rekvizīti un paraksti**

|  |  |  |
| --- | --- | --- |
| **Pasūtītājs:** |  | **Piegādātājs:** |
| **Rīgas valstspilsētas pašvaldības policija**Lomonosova iela 12A, Rīga, LV-1019 |  | **SIA “VA Motors”**Bukultu iela 5c, Rīga, LV-1005 |
| **Norēķinu rekvizīti:**Rīgas valstspilsētas pašvaldībaRātslaukums 1, Rīga, LV-1050NMR kods: 90011524360PVN reģ. Nr. LV90011524360Banka: AS “Luminor Bank” Latvijas filiāleKonts: LV41RIKO0021800014010Kods: RIKOLV2XRD iestādes kods: 219 |  | **Norēķinu rekvizīti:**Reģ. Nr. 40003373634Banka: \_\_\_\_\_\_\_\_\_\_ Kods: \_\_\_\_\_\_\_Konts: \_\_\_\_\_\_\_ |
| **Par Līguma izpildi atbildīgā persona:**Pasūtītāja Nodrošinājuma pārvaldes Transporta nodaļas priekšnieksTālruņi: 67037850, 22112261 |  | **Par Līguma izpildi atbildīgā persona:**\_\_\_\_\_\_\_\_\_\_\_\_E-pasts: \_\_\_\_\_\_\_\_\_\_\_Tālrunis: \_\_\_\_\_\_\_\_\_\_\_ |
|  |  |  |
| **J. Lūkass** |  | **\_\_\_\_\_\_\_\_\_\_\_\_** |